open-index/open-wikipedia-markdown huggingface dataset:
Tramvía de Zaragoza

O **Tramvía de Zaragoza** (en castellano *Tranvía de Zaragoza*) ye o rete tramviario de transporte publico existent en a ciudat de Zaragoza (Aragón).

O rete de tramvías orichinal en Zaragoza fue establito o 17 d'octubre de 1885, con a empresa *[[Los Tranvías de Zaragoza, S.A.]]* aproveitando a celebración d'a II Exposición Aragonesa, y desapareixió en 1976, substituyiu por o rete d'autobuses y o cambio d'o nombre d'a empresa a TUZSA.

O tramvía fue reintroducito en a ciudad en l'anyo 2011, dimpués d'un largo periodo de chestación, con a inauguración d'a primera fase d'a linia *Valdespartera-Parque Goya* (trampo *Valdespartera-Gran Vía*). A segunda fase d'a linia estió inaugurata o 26 de marzo de 2013.

## Historia
### Rete antigo

Zaragoza disponeba d'un rete de tramvías dende 1885, a lo prencipio de *tracción a sangre* (tramvías de caballos), estando en 1902 cuan se inauguró a primera linia electrificata. O rete historico teneba una distribución radial con centro en l'actual Plaza d'Espanya, un amplo de vía de 1.000&nbsp;mm y una electrificación a 600 Voltios en corrient contina, y yera explotata por a empresa *Los Tranvías de Zaragoza S.A.* (actualment *[[Transportes Urbanos de Zaragoza|Transportes Urbanos de Zaragoza S.A.]]*, TUZSA).

O rete zaragozano plegó a tener 17 linias de tramvía y alcanzó o suyo maximo esplendor en a decada de 1950, mientres que en a decada de 1960 comenzó a decayer con l'aparición d'as primeras linias d'autobús. O zaguer tramvía circuló o 23 de chinero de 1976, cuan desapareixe a linia 11 *Parque-San José*.

### Rete moderno

O prochecto d'a primera fase d'o tramvía se encargó a la unión temporal d'empresas (UTE) formata por *Ingerop*, *Ayesa* y *Sering*. Se presentó por primera vegata o 18 de chinero de 2008, y fue aprobato en pleno o 4 de noviembre de 2008.

A financiación se aprobó o 14 de chinero de 2009, estando un desembolso de 400 millons de euros, d'os que 130 fuoron aportatos por a Deputación Cheneral d'Aragón y l'Achuntamiento de Zaragoza. Se convocó un concurso ta la construcción d'a primera linia, a lo cual se presentoron dos consorcios (lideratos por CAF y Alstom, respectivament). Finalment, o 10 de chulio de 2009 se adchudica a obra y explotación a o consorcio *TRAZA*, composato por CAF (25%), TUZSA (25%), FCC (16,6%), Acciona (16,6%), Ibercaja (11,8%) y Concessia (5%).

As obras prencipioron o 19 d'agosto de 2009, o primer vehículo (un Urbos 3 de CAF) plegó ta las cocheras o 26 d'octubre de 2010 y as prebas sin pasachers d'a primera fase comencipioron l'1 de noviembre. O 18 de febrero de 2011, prencipió a *marcha en blanco* en a primera fase, prebas en vacío simulando un día normal; a partir d'o 4 d'abril prencipioron as prebas sin pasachers (servicio gratuito) y o 19 d'abril se ubrió a o publico oficialment.

## Se veiga tamién
* Transportes Urbanos de Zaragoza.
* Cercanías Zaragoza.

## Referencias

## Vinclos externos

* www.TranviasDeZaragoza.es, web oficial d'os Tramvías de Zaragoza.
* Plan Municipal de Movilidat.
Davenport (Iowa)

:*Iste articlo ye sobre una ciudat estausunidense en o estato d'Iowa; ta atros usos, se veiga *'Davenport (desambigación)**''.

**Davenport''' ye una ciudat d'os Estaus Unius situata en o estato d'Iowa, d'an ye a tercera ciudat por o suyo numero d'habitants. Fa parte d'o condau de Scott, estando-ne a suya capital.

A suya población ye de 100.827 habitants (2008) en una superficie de 162,60 km², con una densidat de población de 621,00 hab/km².

## Cheografía
A localidat de Davenport se troba situata a 177 metros d'altaria sobre o ran d'a mar, a o canto d'o río Mississippi.

## Vinclos externos

*  Pachina web oficial municipal de Davenport.
Chelada

En meteorolochía una **chelada** ye cuan a temperatura ambient baixa por baixo d'os zero graus Celsius y l'humidat de l'ambient se deposita en forma de chelo en as superficies. D'ordinario as cheladas se producen por a nueit.

Ta que se formen cheladas no tien que fer aire porque asinas as particulas d'o chelo no se posarían; antimás, a humedat ha d'estar superior a o 60%.

## Menas de cheladas
* **Chelada de radiación**: Iste mena de chelada se produce en as nueiz rasas y fa que l'aire frio baixe y se estacione. Son propicias en os fondons. As cheladas son entre febles y meyas.
* **Chelada d'advección**: Se producen cuan una masa d'aire frío plega en una zona y prevoca una ondata de frío con temperaturas muit frías mientres tot o día. No importa que siga nuble o que faiga aire.
* **Chelada d'evaporacion **: S'escayece cuan bi ha poca humidat relativa y l'augualera se evapora por o propio calor d'a planta.
* **Chelada mixta **: Se producen cuan se dan simultaniament un golpe d'aire frío y a perdua de calor d'o suelo por irradiación.

## Efecto d'as cheladas

* **Chelada blanca**: Ye una chelada producita cuan a temperatura baixa d'os zero graus Celsius, bi ha humedat, no fa aire y a nueiz son rasas.
* **Chelada negra**: Ye producita por una masa d'aire xuto; ista mena de chelada no forma chelo y puede conchelar y matar a plantas feitas a o frío. De astí viene o nombre "chelada negra", por a color d'as plantas.

## Efecto en a vechetación
Se produce una disminución de l'actividat funcional reducindo-se a fotosintesi, entre atras cosas. As cheladas son buenas en os climas templatos en hibierno ta a vechetación en permitir a poda d'os árbols.

No tota a vechetación pena por as cheladas, os árbols de fuella perén las resisten y nomás fan que aturar o suyo creiximiento. As cheladas tardanas son mui riesgosas ta as plantas tanto en agüerro como en primavera en poder perder-se as cullitas.

## Mesuras contra as cheladas

* Embadinar o terreno, que aumenta a capacidat calorica d'o suelo y a suya conductividat termica.
* Mezcla mecanica d'aire, que consiste en mezclar con helices l'ire frío amanato a o suelo con l'aire calido d'as capas atmosfericas mas altas.
* Emplego d'hibernaderos ta no perder calor.
* Calentamiento d'aire emplegando cremadors de petrolio, 100 a 300 por hectaria, atra alternativa son os mezcladors d'aire calient u os cremadors de gas.
* Aspersión d'augua, pero nomás en árbols de branca fina.

## Notas


## Referencias

## Vinclos externos
Albuquerque (Nuevo Mexico)

:*Iste articlo ye sobre una ciudat estausunidense en o estau de Nuevo Mexico; ta atros usos, se veiga *'Albuquerque (desambigación)**''.

**Albuquerque''' (pronunciau en anglés [ˈælbəkɜrkiː]) ye una ciudat d'os Estaus Unius situdta en o estau de Nuevo Mexico, d'a on ye a mayor ciudat por u suyo numero d'habitants. Fa parte d'o condau do Bernalillo, estando-ne a suya capital.

A suya población ye de 887.077 habitants (2010) en una superficie de 469,50 km², con una densidat de población de 1.126,90 hab/km².

## Cheografía
A localidat d'Albuquerque se troba situada a 1.619 metros d'altaria sobre lo livel d'a mar, a lo canto d'o río Grande.

## Vinclos externos

*  Pachina web oficial municipal d'Albuquerque.
Ferrando II de Ribagorza

**Ferrando II de Ribagorza** u **Ferrando de Gurreya y Aragón**, naixito de Pedrola (Reino d'Aragón) o 20 d'abril de 1546 y muerto en o castiello de Miranda d'Ebro (Miranda d'Ebro, Reino de Castiella) o 6 de noviembre de 1592, estió un noble aragonés, conte de Ribagorza y duque de Villafermosa dende 1581, cuan succedió a su pai Martín I de Ribagorza, dica a suya propia muerte.

Continó con a luita con os suyos vasallos sublevatos, que teneban o refirme d'a Corona, en un proceso que ya s'heba iniciato con o suyo pai. En no estar capable de rematar con a revuelta, en zaguerías plegó en un alcuerdo con o monarca, a qui cedió o condau de Ribagorza recibindo comandas en o reino de Valencia. Sindembargo, en 1591 se trobaba en a ciudat de Zaragoza y prenió parte en as alteracions de 1591 (fácil que dende o suyo punto d'anvista fuesen a continación d'as suyas luitas con a Corona), estando engarcholato. Morió en a garchola en o castiello de Miranda d'Ebro, sospeitando-se que a suya muerte no estió una muerte natural. O títol pasó alavez a mans de su chermano Francisco I de Ribagorza.

## Vinclos externos
*  ''Fernando de Gurrea y Aragón'' en a *[[Gran Enciclopedia Aragonesa]]*.
Manuel Pallás

**Manuel Pallás**, naixito de Zaragoza (comarca de Zaragoza) en 1901 y muerto en ixa mesma capital o 20 d'abril de 1977, estió un musico vriolinista aragonés.

Manuel Pallás se formó en una academia d'a suya ciudat natal, rematando por un examen en o Reyal Conservatorio de Madrit. Cuan nomás teneba que 18 anyadas ya ganó o *Premio Sarasate* (en a honor de Pablo de Sarasate), treballando dimpués en a Oquesta Filharmónica de Madrit. Perfeccionó a suya tecnica con o vriolinista aragonés Teodoro Ballo Tena, establindo-se en Zaragoza como profesor en una Academia privata (que con o tiempo se convertió en o Conservatorio de Musica de Zaragoza, a on i continó treballando dica a suya chubilación en 1972.

## Vinclos externos
*  ''Manuel Pallás'' en a *[[Gran Enciclopedia Aragonesa]]*.
Eskorbuto

***Eskorbuto*** estioron un grupo de musica punk de Santurtzi, (País Basco). O suyo nombre deriva d'a malautia dita escorbuto y o suyo establimento estió en 1980 y aunque no teneban una gran calidat musical os suyos estrebiellos s'han convertito en himnos d'a musica punk.

## Discografía
* *[[Primeros ensayos]]* (1982)
* *[[Jodiendolo todo]]* (1983)
* *[[Que corra la sangre]]* (1984)
* *[[Zona Especial Norte (álbum)|Zona Especial Norte]]* (1984)
* *[[Eskizofrenia]]* (1985)
* *[[Anti todo]]* (1986)
* *[[Ya no quedan mas cojones, eskorbuto a las elecciones]]* (1986)
* *[[Impuesto revolucionario]]* (1986)
* *[[Los demenciales chicos acelerados]]* (1987)
* *[[Las más macabras de las vidas]]* (1988)
* *[[Demasiados enemigos]]* (1991)
* *[[Aki no keda ni dios]]* (1994)
* *[[Kalaña]]* (1996)
* *[[Decadencia]]* (1998)

## Bibliografía
* Diego Cerdán, *Eskorbuto: Historia Triste*. Ediciones Marcianas, Madrid 2001. ISBN 9788493424602.

## Vinclos externos
*  Biografía d'Eskorbuto en lafonoteca.
Jessica Lange

**Jessica Phyllis Lange**, naixida de Cloquet (Minnesota) o 20 d'abril de 1949, ye una actriz estausunidense, activa en o cine estausunidense dende meyaus d'os anyos 1970 y con cuantos premios recibius mientres a suya carrera cinematografica.

En a suya filmografía cal destacar as suyas interpretacions en bellas cintas como *[[Tootsie]]* (1982, Sydney Pollack), *[[Frances]]* (1982, Graeme Clifford), *[[Country (cinta)|Country]]* (1984, Richard Pearce), *[[Sweet Dreams (cinta de 1985)|Sweet Dreams]]* (1985, Karel Reisz), *[[Music Box (cinta)|Music Box]]* (1969, Costa-Gavras), *[[Blue Sky (cinta)|Blue Sky]]* (1994, Tony Richardson), *[[A Thousand Acres (cinta)|A Thousand Acres]]* (1997, Jocelyn Moorhouse), *[[Normal (cinta de 2003)|Normal]]* (2003, Jane Anderson) u *[[Bonneville (cinta)|Bonneville]]* (2006, Christopher N. Rowley).

## Premios
L'actriz Jessica Lange recibió un premio Oscar a la Millor Actriz en 1994 en a 67<sup>ena</sup> edición d'os Premios Oscar por a suya interpretación de *Carly Marshall* en a cinta *[[Blue Sky (cinta)|Blue Sky]]*, dirichida por Tony Richardson.

## Se veiga tamién
* Cintas interpretadas por Jessica Lange.

## Vinclos externos

*  ''Jessica Lange'' en Internet Movie Database.
*  ''Jessica Lange'' en Internet Broadway Database.
*  ''Jessica Lange'' en AllRovi.
*  ''Jessica Lange'' en Turner Classic Movies.
Grete Waitz

**Grete Waitz**, naixida como **Grete Andersen**, (Oslo, 1 d'octubre de 1953- 19 d'abril de 2011) estió una atleta de Noruega especializada en prebas de larga distancia. Estió campiona d'o mundo en Helsinki 1983, 5 vegadas campiona d'o mundo de campo a traviesa, subcampiona olimpica en Los Angeles 1984, y 9 vegadas ganadora d'a maratón de Nueva York, estando a muller que ha ganu mes vegadas, y 2 vegadas ganadora d'a maratón de Londres.

## Vinclos externos
* Biografía de Grete Waitz.

## Referencias
Don Siegel

**Donald Siegel**, naixiu de Chicago (Illinois) o 26 d'octubre de 1912 y muerto en Nipomo (California) o 20 d'abril de 1991, estió un director y productor cinematografico estausunidense, activo en o cine estausunidense dende meyaus d'os anyos 1940.

En a suya filmografía como director, se puet destacar bellas cintas como *[[The Big Steal]]* (1949, con Robert Mitchum, Jane Greer, William Bendix, Patric Knowles y Ramón Novarro), *[[The Duel at Silver Creek]]* (1952, con Audie Murphy, Faith Domergue, Stephen McNally, Susan Cabot, Gerald Mohr y Lee Marvin), *[[Invasion of the Body Snatchers (cinta de 1956)|Invasion of the Body Snatchers]]* (1956, con Kevin McCarthy, Dana Wynter, King Donovan, Carolyn Jones y Larry Gates), *[[Hell Is for Heroes (cinta)|Hell Is for Heroes]]* (1962, con Steve McQueen, Bobby Darin, Fess Parker, James Coburn, Bob Newhart y Nick Adams), *[[The Killers (cinta de 1964)|The Killers]]* (1964, con Lee Marvin, Angie Dickinson, John Cassavetes y Ronald Reagan), *[[Two Mules for Sister Sara]]* (1970, con Shirley MacLaine y Clint Eastwood), u *[[Escape from Alcatraz (cinta)|Escape from Alcatraz]]* (1979, con Clint Eastwood, Patrick McGoohan y Fred Ward).

## Se veiga tamién
* Cintas dirichidas por Don Siegel.

## Vinclos externos

*  Don Siegel en Internet Movie Database.
Ilesia de Sant Andreu de Nasarre

:*Iste articlo ye sobre a ilesia de Sant Andreu de Nasarre, en o Semontano de Balbastro; ta atros usos, se veiga *'Ilesia de Sant Andreu**''.

A **ilesia de Sant Andreu de Nasarre''' ye una ilesia aragonesa, situada en o lugar hue albandonau de Nasarre, en o termin municipal de Biarche, comarca d'o Semontano de Balbastro y provincia de Uesca, a 1.171 metros d'altaria sobre o livel d'a mar. A ilesia ye consagrada a Sant Andreu apóstol y se troba una mica desalpartada d'as casas d'o lugar.

Ye un edificio devantau en zaguerías d'o sieglo XI en estilo romanico, encara que fue esviellau en o sieglo XVII. Antiparte, a suya torre adosada ye d'o sieglo XVIII.

## Vinclos externos
*  Información d'a ilesia de Sant Andreu de Nasarre en www.romanicoaragones.com.
*  Información d'a ilesia de Sant Andreu de Nasarre en a pachina web oficial municipal de Biarche.
Castiello de Tornos

Lo **castiello de Tornos** ye un castiello aragonés de lo sieglo XIV que se troba situau en lo cabalto d'un tozal amán de Tornos, mandando en la envista u paisache de Campo Bello. Tenió importancia en la defensa de la muga de lo Reino d'Aragón con Castiella. Se construyió on enantes yera un poblau celtiberico.

En l'anyo 1200 la reina Sancha li'n cedió a lo suyo fillo Pero II d'Aragón.

Lo rei Chaime II d'Aragón ordenó obras de millora entre los anyos 1300 y 1320.

Los zaguers elementos que en subsisten son un paretón con sayeteras y la base d'una torre quadrada de 6 m de lau.
Harrisburg (Pennsilvania)

:*Iste articlo ye sobre una ciudat estausunidense en o estato de Pennsilvania. ta atros usos, se veiga *'Harrisburg (desambigación)**''.

**Harrisburg''' ye una ciudat d'os Estaus Unius situata en o estato de Pennsilvania, d'an ye a capital estatal. Fa parte d'o condau de Dauphin, d'an tamién en ye a capital.

A suya población ye de 49.528 habitants (2010) en una superficie de 26,90 km², con una densidat de población de 2.333,30 hab/km².

## Cheografía
A localidat de Harrisburg se troba situata a 98 metros d'altaria sobre o ran d'a mar, a o canto d'o río Susquehanna.

## Vinclos externos

*  Pachina web oficial municipal de Harrisburg
Argón

L**'argón** ye un elemento quimico de numero atomico 18 y simbolo **Ar**. Ye o tercero d'os gases nobles, incoloro y inerte como éls, constituye alto u baixo l'1% de l'aire.

## Caracteristicas prencipals
Tien una solubilidat en augua 2,5 vegadas a d'o nitrocheno y a de l'oxicheno. Ye un gas monoatomico inerte, incolor y inodor tanto en estato liquido como gaseoso. No se conoixen compuestos verdaders de l'argón, habendo-se anunciato un compuesto con flúor muit inestable a existencia d'o cual encara no s'ha prebato. L'argón puet formar clatratos con augua cuan os suyos atomos quedan atrapatos en un rete de moleculas d'augua.

## Aplicacions
En en l'ambito cientifico y a industria s'utiliza pa la recreyación d'atmosferas inertes y privar reaccions quimicas indeseyadas, una d'as aplicacions mas frecuents d'o argón en Europa ye la de gas de protección en procesos de soldadura prencipalment en soldadura TIG y MIG/MAG pa aconseguir una buena soldadura y sin procesos d'oxidación.

Lo argón ye tamien muito utilizau en l'actualidat como conservante pa multitut de productos y alimentos, tiene lo codigo d'aditivo alimentario europeu E938, y s'usa pa desplazar l'aire que contiene oxicheno y humedad en o material d'empaque y extender la vida util d'o conteniu. La oxidación aeria, la hidrolisi y atras reaccions quimicas que degradan los productos se retardan u se privan per completo. Los productos quimicos y farmaceuticos d'alta pureza a vegadas se envasan y sellan en argón. Lo argón tamién s'utiliza como conservante pa productos tals como barniz, poliuretano y pintura, en desplazar l'aire pa preparar un recipiente pa l'almagazenamiento.

## Referencias
Cloro

O **cloro** (d'o griego *< χλωρός khlōros* "verde amarillenco") ye un elemento quimico de numero atomico 17 situato en o grupo d'os halochenos (grupo 17) d'a tabla periodica d'os elementos. O suyo simbolo ye **Cl**. En condicions normals y en estau puro ye un gas amariello-verdoso formato por moleculas diatomicas, Cl2, unas 2,5 vegadas mas pesato que l'aire, d'olor desagradable y verenoso. Ye un elemento abundant en a naturaleza y se tracta d'un elemento quimico esencial ta muitas formas de vida.

## Caracteristicas prencipals
En a naturaleza no se troba en estau puro porque reacciona con rapideza con muitos elementos y compuestos quimicos, sino que se troba fendo parti de cloruros y cloratos, mas que mas en forma de cloruro de sodio (NaCl, *sal común* u *sal de mesa*), en as menas de sal y disuelto y en suspensión en l'augua de mar.

Se fa servir ta potabilizar l'augua de consumo disolvendo-lo en a mesma; tamién tien atras aplicacions como oxidant, blanqueyador y desinfectant. O cloro gaseoso ye muit toxico (neurotoxico) y s'emplegó como un d'os primers gases de guerra (arma quimica) en a Primera y Segunda Guerra Mundial.

Iste halocheno forma numerosas sals y s'obtiene a partir de cloruros a traviés de procesos d'oxidación, por un regular por medio d'electrolisi. Se combina facilment con a mayor parti d'os elementos. Ye licherament soluble en augua (uns 6,5 g de cloro por litro d'augua a 25&nbsp;°C), en parti formando acido hipocloroso (HClO).

En a mayoría d'os numerosos compuestos que forma presenta estau d'oxidación -1. Tamién puet presentar os estaus d'oxidación +1, +3, +5 i +7.

## Vinclo externos

## Referencias
Castiello d'Albalat de l'Arcebispe

Lo **Castiello d'Albalat de l'Arcebispe** ye un castiello aragonés que se troba situau en lo cabalto de la localidat d'Albalat de l'Arcebispe (Baixo Martín, Teruel). Perteneixió a los bispes y dimpués arcebispes de Zaragoza y teneba función residencial de palacio. Ye un edificio de los sieglos XIII a XIV en estilo gotico.

Teneba un recinto de gran extensión, incluindo un recinto exterior a lo norte dito La Albacara. En la part que bi ha a lo sud yera a residencia bispal, con planta quadrilatera y salas arredol d'un patio central descubierto con puertas d'arcos apuntaus.

En l'exterior bi ha muros de cantería. En la frontera antiga de lo palacio bi ha un escudo de lo prelau Ximeno de Luna, talment lo suyo constructor arredol de l'anyo 1300.
Springfield (Massachusetts)

:*Iste articlo ye sobre una ciudat estausunidense en o estau de Massachusetts. Ta atros usos, se veiga *'Springfield (desambigación)**''.


**Springfield''' ye una ciudat d'os Estaus Unius situada en o estau de Massachusetts, d'a on ye la tercera ciudat por o suyo numero d'habitants. Fa parte d'o condau de Hampden, d'a on en ye la capital.

A suya población ye de 153.060 habitants (2010) en una superficie de 86,00 km², con una densidat de población de 1.841,90 hab/km².

## Cheografía
A localidat de Springfield se troba situada a 21 metros d'altaria sobre lo livel d'a mar, a lo canto d'o río Connecticut.

## Vinclos externos

*  Pachina web oficial municipal de Springfield.
Worcester (Massachusetts)

:*Iste articlo ye sobre una ciudat estausunidense en o estau de Massachusetts. Ta atros usos, se veiga *'Worcester (desambigación)**''.

**Worcester''' (pronunciato en anglés [ˈwʊstər]) ye una ciudat d'os Estaus Unius situata en o estau de Massachusetts, d'an ye a segunda ciudat por o suyo numero d'habitants. Fa parte d'o condau de Worcester, d'an ye a suya capital.

A suya población ye de 181.045 habitants (2010) en una superficie de 99,90 km², con una densidat de población de 1.807,80 hab/km².

## Cheografía
A localidat de Worcester se troba situata a 146 metros d'altaria sobre o livel d'a mar.

## Se veiga tamién
* Aeropuerto de Worcester.

## Vinclos externos

*  Pachina web oficial municipal de Worcester.
Anselmo Gascón de Gotor

**Anselmo Gascón de Gotor**, naixito de Zaragoza (comarca de Zaragoza) o 21 d'abril de 1865 y muerto en Uesca (Plana de Uesca) o 21 d'agosto de 1927, estió un pintor y historiador de l'arte aragonés, formato en a Escuela d'Artes Polidas de Zaragoza. Destacó no nomás que por as suyas labors de pintor y d'investigador, so que tamién como profesor.

## Obras
* 1890-1891: *Zaragoza Artística, Monumental e Histórica* (2 tomos, en colaboración con su chermano Pedro).

## Vinclos externos
*  ''Anselmo Gascón de Gotor'' en a *[[Gran Enciclopedia Aragonesa]]*.
Domingo de Olleta y Mombiela

**Domingo de Olleta y Mombiela**, naixiu de Zaragoza (comarca de Zaragoza) o 20 d'aviento de 1819 y muerto en ixa mesma capital o 21 d'abril de 1895, estió un compositor y musico (organista) aragonés, formau en o Colechio d'Infants d'a Seu d'o Salvador de Zaragoza, estudiando-ie piano, vriolín, composición y harmonía. Estió organista en a ilesia de Sant Felipe de Zaragoza y maestro de capiella d'a Seu d'o Salvador.

Se conservan hue mas de cuarenta d'as suyas obras, encara que nomás en composó dica abril de 1861, cuan tenió un ataque d'hemiplechia.

## Vinclos externos
*  ''Domingo de Olleta y Mombiela'' en a *[[Gran Enciclopedia Aragonesa]]*.
Charlotte Brontë

**Charlotte Brontë**, naixita de Thornton (Yorkshire de l'Ueste) o 21 d'abril de 1816 y muerta en Haworth (Yorkshire) o 31 de marzo de 1855, estió una destacata escritora, novelista y poetesa britanica, chermana d'as tamién escritoras Emily Brontë y Anne Brontë. A suya obra mas conoixita ye *[[Jane Eyre]]*, considerata como una d'as obras prencipals d'a literatura anglesa.

## Vinclos externos
Zure begiek

**"Zure begiek"** (en aragonés *Os tuyos uellos*) ya una canción d'o cantautor basco Mikel Markez, publicada en 1991 en o suyo disco *[[...eta etorri egin zait...]]* (*"...y me s'ha venito..."*).

## Vinclos externos
*  Videoclip d'a canción ''"Zure begiek"''.
Alboka

L**'alboka** ye un instrumento musical tradicional basco, estando un clarinet doble. Ye un instrumento de viento. O suyo nombre podría venir d'a voz arabe *al-bûq* (البوق).

## Albokaris tradicionals

En Bizcaya, a o largo d'o siglo XIX en as vals d'Arratia y Nerbioi bi habió una gran tradicion, que dio como fruito a istos albokaris: Anbrosio Gorostiaga "Anbros" (1867-1926), Bernardino Zautua, Tiburtzio Elezkano (1906-1958) y Silbestre Elezkano "Txilibrin" (1912-2003), todos ellos naturales de Igorre; Migel Larrinaga "Txuskoa" (1881-1921), Alejo Etxezarraga y Eugenio Etxebarria (1920-2008) naturales de Dima; Graziano Lekue "Txisperue" (1882-1945), natural de Zeberio; Jose Amundarain "Muñegi" (1895-1969), Emilio Sagarna y Andoni Goikoetxea, naturals de Zeanuri; Ildefonso Orue "Pontxo" (1902-1980) y Benito Iragorri (1906-1973), naturales de Lemoa; Alejo Gurtubai "Barberue", Juan Kruz Valle y Juan Otxandio (1927-2000), naturals de Galdakao; Jose Mari Bilbao y Leon Bilbao fillo (1916-1990), naturals d'Arteaga; Inazio Uribarri "Andaluze" natural de Dima/Zaratamo y Manu Barandika, natural de Bedia.

## Partis

## Albokaris de hue en día

Un d'os mas destacatos albokaris hue ye Mariano Barrenetxea (Galdakao, 1938-), encara que sobresalen tamién o gran y polifacetico musico navarro Juan Mari Beltran (Etxarri Aranatz, 1947-) y o mayestro albokari bizcaíno y revolucionario d'iste instrumento musical Ibon Koteron (Bilbo, 1967-), d'a escuela de Kepa Junkera.

D'atra man, en a decada de 1990 o grupo de musica Exkixu dio a conoixer l'alboka en o mundo d'o rock. Entre os mas brillants albokaris sobresale o irlandés Alan Griffith, miembro d'o grupo musical Alboka.

## Curiosidaz
En Galas existe un instrumento musical de gran pareixito fisico y melodico a l'alboka dito pibgorn.

## Se veiga tamién
* Txalaparta.
* Erkencho.

## Vinclos externos
*   Breve documental sobre la Alboka en euskara y castellano. ETB2
*  "Odolaren Boza", Ibon Koteron y Amaia Oreja.
* Vidioclip d'a canción "Aires" d'Ibon Koteron.
* O irlandés Alan Griffith en tocando l'alboka en l'Alboka Eguna 2007 de Delika.
* O grupo ''Alboka'' y Alan Griffith en Italia.
*  Documental d'EITB sobre l'alboka: Ibon Koteron, o luthier d'albokas Iñaki Oses....
*  Alboka eta Albokariak. Manu Gojenola Onaindia. Euskonews.
*  L'alboka y os albokaris. Manu Gojenola Onaindia. Euskonews.
* Ibon Koteron
*  L'alboka. Mariano Barrenetxea.
*  L'alboka y atros albogues.
Zortzi orduko ekaitza

**"Zortzi orduko ekaitza"** ("A tronada de ueito horas") ye una canción d'o grupo basco de musica celta *[[Sorotan Bele]]*, fue publicada en 1991 aintro d'o disco *[[Sorotan Bele (disco)|Sorotan Bele]]*.

## Vinclos externos
*  Ascuitar "Zortzi orduko ekaitza".
*  Letra de "Zortzi orduko ekaitza".
Criptón

O **criptón** ye un elemento quimico d'a tabla periodica de simbolo **Kr** y numero atomico 36. Ye un gas d'o gupo d'os gases nobles

## Caracteristicas prencipals
O criptón ye un gas noble incoloro, inodoro y insipido de muit poca reactividat, caracterizato por un espectro de linias verdas y royo-naranchas muit brillants. Ye un d'os productos d'a fisión nucleyar de l'uranio. O criptón solido ye blanco, d'estructura cristalina cubica centrata en as caras igual que a resta de gases nobles.

Con propositos practicos puet considerar-se un gas inerte encara que se conoixen compuestos formatos con o flúor; amás puet formar clatratos con l'augua en quedar os suyos atomos atrapatos en o rete de moleculas d'augua. Tamién s'han sintetizato clatratos con hidroquinona y fenol.

## Referencias
Leonard Warren

**Leonard Warren**, naixito de Nueva York (Nueva York) o 21 d'abril de 1911 y muerto en ixa mesma capital o 4 de marzo de 1960, estió un destacato cantaire d'Opera (baritono) estausunidense, considerato como uno d'os prencipals baritonos d'a suya cheneración dica a suya muerte en os escenarios. Estió uno d'os prencipals atractivos musicals d'a *[[Metropolitan Opera House]]* d'a suya ciudat natal mientres os anyos 1950, chunto con atros destacatos artistas como Zinka Milanov, Renata Tebaldi, Jarmila Novotna, Eleanor Steber, Bidú Sayao, Erna Berger, Roberta Peters, Licia Albanese, Jussi Björling, Jan Peerce, Richard Tucker, Giuseppe Di Stefano u Ramón Vinay.
Salem (Oregón)

:*Iste articlo ye sobre una ciudat estausunidense en o estau d'Oregón; ta atros usos, se veiga *'Salem (desambigación)**''.

**Salem''' (pronunciau en anglés [ˈseɪləm]) ye una ciudat d'os Estaus Unius situada en o estau d'Oregón, d'a on ye la capital estatal. Fa parte d'os condaus de Marion, d'a on tamién en ye la capital, y Polk.

A suya población ye de 155.469 habitants (2009) en una superficie de 120,10 km², con una densidat de población de 1.560,10 hab/km².

## Cheografía
A localidat de Salem se troba situada a 46,70 metros d'altaria sobre lo livel d'a mar, a lo canto d'o río Willamette.

## Vinclos externos

*  Pachina web oficial municipal de Salem.
Tungsteno

O **tungsteno**, tamién conoixito como **wolframio** (pronunciato */bol.'fram/*), ye un elemento quimico con o simbolo quimico **W** y o numero atomico 74. Ye un metal gris metalico baixo condicions estandars sin aleyar. O tungsteno nomás se troba en a Tierra combinato en compuestos quimicos. As menas mas importants son a wolframita y a scheelita. O elemento puro tien unas caracteristicas fisicas fuertes, mas que mas o feito de que tien o punto de fusión mas alto de toz os metals sin aleyar y o segundo mas alto de toz os elementos dimpués d'o carbonio. Tamién ye remarcable a suya alta densidat, 19,3 vegatas la de l'augua. Ista densitat ye licherament superior a la de l'uranio y un 71% mas que a d'o plumo. O tungsteno gosa estar fráchil y duro con chichotas cantidaz d'impurezas, fendo-lo dificil de treballar. Manimenos, o tungsteno muit puro ye mas dúctil, y se puet tallar amb una sierra d'arquet.

A forma sin aleyar se fa servir prencipalment ta aplicacions electricas. Muitas d'as aliacions d'o tungsteno tienen a-saber-las aplicacions, mas notablement en filamentos de bombetas incandescents, tubos de rayos X, y superaliacions. A dureza d'o tungsteno y a suya alta densidat le dan aplicacions militars, ya que ye útil en prochectils de penetración. Os compuestos de tungsteno s'emplegan prou a sobén industrialment como catalizadors.

O tungsteno ye l'unico metal d'a tercera serie de transición que se troba en biomoleculas, y o elemento utilizato por sers vivos mas pesato conoixito.

## Historia
En 1779, Peter Woulfe, estudiando una muestra d'o mineral wolframita, (Mn, Fe)WO4, predició que heba de contener un nuevo elemento.

En 1781, Carl WilhelmScheele y Torbern Berman suchieren que se puet trobar un nuevo elemento reducindo un acido (dito "acido túngstico") obtenito a partir d'o mineral scheelita, CaWO4.

En 1783, en Espanya, os chirmans Juan José de Elhúyar y Fausto de Elhúyar y Zubice troban un acido a partir d'a wolframita identico a l'acido tungstico. Consiguen isolar o nuevo elemento por medio d'una reducción con carbón vechetal en o laboratorio d'a Sociedat Basca, en Vergara. Publican *Analís quimico d'o wolframio y examen d'un nuevo metal que dentra en a suya composición* describindo iste descubrimiento.

A parola tungsteno procede d'o sueco; *tung* que se traduz como "pesato" y *sten*, "piedra", ye decir, "piedra pesata". A parola wolframio procede d'as alemanas *wolf* y *rahm*, poden significar "poca valor".

## Abundancia y obtención
Bi ha tungsteno mas que mas en Bolivia, Estaus Unius (en California y Colorado), China, Portugal, Rusia y Corea d'o Sud. Manimenos, en l'anyo 2002 o 75% d'o tungsteno procedeba de China.

## Se veiga tamién
* Acido fosfotúngstico.

## Referencias

## Vinclos externos

*  Tungsteno en a Gran Enciclopèdia Catalana
*  Propiedatz, fotografías, historia y ficha de datos de seguridat
*  Tungsteno en WebElements.com
Pornografía

O termin **pornografía** procede d'o termin griego πορνογραφíα (*porne* ye "prostituta" y *grafía*, "descripción", ye dicir, "descripción d'una prostituta"). En consecuencia, en sentito estricto designa a descripción d'as prostitutas y, por extensión, d'as actividaz propias d'o suyo treballo. Cal dicir que o termin ye d'aparición muit recient, porque en l'Antiga Grecia mai no s'emplegó a parola "pornografía". Modernament s'entiende por pornografía toz ixos materials, imáchens u procreyacions que representan actos sexuals con a finalidat de prevocar a excitación sexual d'o receptor.

## Referencias
Las Cruces (Nuevo Mexico)

:*Iste articlo ye sobre una ciudat estausunidense en o estato de Nuevo Mexico; ta atros usos, se veiga *'Las Cruces (desambigación)**''.

**Las Cruces''' ye una ciudat d'os Estaus Unius situata en o estato de Nuevo Mexico, d'an ye a segunda mayor ciudat por u suyo numero d'habitants. Fa parte d'o condau de Doña Ana, estando-ne a suya capital.

A suya población ye de 97.618 habitants (2010) en una superficie de 122,80 km², con una densidat de población de 794,93 hab/km².

## Cheografía
A localidat de Las Cruces se troba situata a 1.219 metros d'altaria sobre o ran d'a mar.

## Vinclos externos

*  Pachina web oficial municipal de Las Cruces.
Richmond (Virchinia)

:*Iste articlo ye sobre una ciudat estausunidense en o estau de Virchinia. ta atros usos, se veiga *'Richmond (desambigación)**''.

**Richmond''' ye una ciudat d'os Estaus Unius situada en o estau de Virchinia, d'a on en ye la capital estatal; ye una ciudat independient que no fa parte de garra condau.

A suya población ye de 204.214 habitants (2010) en una superficie de 162,00 km², con una densidat de población de 1.239,80 hab/km².

## Cheografía
A localidat de Richmond se troba situada a 45 metros d'altaria sobre lo livel d'a mar.

## Vinclos externos

*  Pachina web oficial municipal de Richmond.
Castiello d'Íxar

Lo **castiello d'Íxar** ye un castiello aragonés que se troba situau en lo cabalto de la localidat d'Íxar (Baixo Martín, Teruel). Ya existiba antes de la Reconquiesta, dimpués penteneixió a los barons y dimpués duques d'Íxar y teneba función de palacio. Yera un edificio de lo sieglo XIII, que actualment ye en estau d'enruna.

Ye situau en una plataforma chica de conglomerau poco alta pero con marguins cuasi como un cinglo. Bi heba muros en as marguins de la plataforma, quedando-ne como resto un torretón con las mensulas de los matacans, y en atro extremo una torre cilindrica de tapial, ya cerca de la Ilesia de Santa María la Mayor.

En atro extremo de la plataforma se troba lo palacio ducal, con una planta rectangular de 35 por 25 metros. Este palacio ducal conserva encara un patio central descubierto y un torretón rectangular.
Peninsula d'o Sinai

A **peninsula d'o Sinai** (pronunciato */si.'nai/* en arabe **شبه جزيرة سيناء**, *Xibh Jazīra<sup>t</sup> Sīnāʾ*) ye una peninsula de forma triangular, situata en a parti asiatica d'o Proximo Orient. Muga a o norte con a mar Mediterrania; a l'ueste, con l'istmo de Suez, que la une con Africa y por a que pasa a canal de Suez; a l'este, con a muga entre Echipto y Israel, que la desepara d'o disierto d'o Negueb, y con a Francha de Gaza a o nord-este; y a o sud, con a mar Roya. O suyo vertice meridional se fica en ista mar definindo dos golfos: a l'ueste o golfo de Suez y a l'este o golfo d'Aqaba u d'Eilat.

Politicament a peninsula perteneixe a Echipto y administrativament ye dividita en dos gubernacions: Sinai d'o Norte (*Shamal Sina*) y Sinai d'o Sud (*Janub Sina'a*).

A suya superficie ye de 58.842&nbsp;km², y a suya población ye alto u baixo de 65.000 habitants en *Janub Sina'a*, y 314.000 en *Shamal Sina'a*. A mayoría d'a población ye formata por beduins, encara que tamién bi ha bels nuclios de población, estando os mas importants a capital El-Arish, situata en a costa mediterrania; Taba, situata a o sud, amán d'Eilat y por tanto chunto a la muga con Israel, y Sharm el-Sheikh, un important centro turistico en a costa d'a mar Roya.

Podemos diferenciar dos partis bien claras en a peninsula: o disierto d'arena a o norte, y as montanyas d'o sud, con tucas que brincan d'os 2.000 m. As montanyas mas importants son o Djebel Katarina, con 2.642 m y o Mont Sinai, con 2.285 m., a montanya a on, seguntes l'Antigo Testamento, Moisen recibió as *Tablas d'a Lei* con os Diez Mandamientos. A os suyos piez trobamos o Monesterio de Santa Caterina.

## Toponimia
**Sinai**, o exotoponimo en navarro-aragonés lo trobamos en o Fuero de Navarra, en o Libro d'el Trasoro y en o Libro d'as Marabillas d'o Mundo siempre en relación con o "Mont de Sinai". En os tres casos d'escribe con a grafía -ay, que suchiere una pronunciación diftongada, que ye por atra part ye a se recomienda en occitán actual.

En o Libro d'as Marabillas d'o Mundo ye on bi n'ha mas mencions, a mayoría con a variant grafica *Synay*:

O *Mont de Sinai* podría estar o *Monte Xeyana* d'o Poema de Yusuf, partindo de l'arabe **Sina'a** con una simpla metatesi y con a *s* representada con una letra xin tipica d'a literatura alchamiada aragonesa, d'una traza analoga a lo toponimo rumano *[[Sinaia]]*:

## Galería d'imáchens

Sinai-Katharinenkloster-46-Nordansicht-2009-gje.jpg|Monesterio de Santa Catarina
Sinai-Mosesberg-100-2009-gje.jpg|Mont Sinai
Sinai-Katharinenberg-102-kleine Katharinenberge-2009-gje.jpg|Djebel Katarina
Sinai-Kameltour-1236-Karawane-2009-gje.jpg
Sinai-Kameltour-1280-Felsformationen-2009-gje.jpg
Sinai-Kameltour-1306-Fladenbrot backen-2009-gje.jpg
Sinai-Kameltour-1318-Mittagsrastplatz-2009-gje.jpg
Sinai-Kameltour-1444-Karawane-2009-gje.jpg
Sinai-Trekking-214-Dorf-2009-gje.jpg
Sinai-Trekking-230-Garten-Fels-2009-gje.jpg
Sinai-Trekking-250-Beduinenfriedhof-Steinbau-2009-gje.jpg
Sinai-Trekking-268 im Titanengeroell-2009-gje.jpg


## Referencias
Viernes Santo

O **Viernes Santo** ye o seiseno día d'a Semana Santa cristiana. Ye zaguer viernes antis d'o Domingo de Resurrección. Iste día se remera a muerte de Chesús.

## Liturchia de Viernes Santo
En a liturchia catolica, y seguindo una antiquísma tradición, en iste día no se celebra a Eucaristía, sino se venera a Santa Cruz. O Viernes Santo ye, chunto a o Sabado Santo, os unicos días d'o calandario liturchico catolico en que no bi ha misa, y se fa como sinyal de luto por a muerte de Chesús.

En os oficios d'o día se remera solemnement a Pasión de Cristo. Se leye o relato d'a Pasión seguntes Sant Chuan. Dimpués se fan as peticions y ta rematar se da a Comunión a toz os fiels.

En muitos lugars se celebra o Viernes Santo con o rezo d'o *[[Vía crucis]]*, a on a traviés de catorce estacions se remeran os trangos de Chesús enta a suya muerte.

## Celebracions en Aragón
En Calanda se celebra a "Rompida de la Hora", declarata *Fiesta d'Intrés Turistico Nacional*, a las 12 d'o meyodía d'o Viernes Santo, a on participan mils de personas, tambors y bombos, que creban o silencio con o estrandalo d'istos instrumentos.

En Zaragoza se fa a "procesión d'o Santo Entierro", organizata dende probablement 1622 por a Sangre de Cristo y d'a que fan parti todas as cofadrías d'a ciudat, en o que ye a mayor concentración de tambors y bombos d'Espanya.

## Notas


## Referencias
Blanus cinereus

A **cilia** u **anfisbena** () ye una especie de reptil d'o suborden Amphisbaenia. Ye la sola especie d'ixe suborden present en Aragón, representando un endemismo d'a Peninsula Iberica. Ye propia de zonas de clima mediterranio y termofila; manimenos a suya distribución en a val d'Ebro no ye guaire conoixida.

## Referencias

## Vinclos externos
Campions estatals masculins d'os 100 metros lisos

Lista de toz os campions masculins d'os 100 metros lisos dende l'anyo 1970 de bels estaus.

## [[Alemanya]]
### [[Republica Democratica Alemana]]

### [[Republica Federal d'Alemanya]]

### [[Alemanya|Alemanaya unificata]]

## [[Andorra]]

## [[Archentina]]

## [[Australia]]

## [[Belarrusia]]

## [[Belchica]]

## [[Brasil]]

## [[Canadá]]

## [[Chamaica]]

## [[Chapón]]

## [[Dinamarca]]

## [[Espanya]]

## [[Estaus Unius]]

## [[Estonia]]

## [[Finlandia]]

## [[Francia]]

## [[India]]

## [[Italia]]

## [[Letonia]]

## [[Lituania]]
{|
|
*1990: Eimantas Skrabulis
*1991: Vilmantas Pipiras
*1992: Kastytis Klimas
*1993: Kastytis Klimas
*1994: Vilmantas Pipiras
*1995: Saulius Urbutis
*1996: Donatas Jakševicius
*1997: Donatas Jakševicius
*1998: Donatas Jakševicius
*1999: Stanislav Michno
|width=20|
|valign=top|
*2000: Ilja Andriusenko
*2001: Sigitas Kavaliauskas
*2002: Dainius Šerpytis
*2003: Andrius Kacénas
*2004: Andrius Kacénas
*2005: Justas Buragas
*2006: Rytis Sakalauskas
*2007: Žilvinas Adomavičius
*2008: Rytis Sakalauskas 
*2009: Rytis Sakalauskas 
|width=20|
|valign=top|
*2010: 
*2011: Rytis Sakalauskas 
*2012: Mantas Šilkauskas
*2013: Rytis Sakalauskas
*2014: Ugnius Savickas
*2015: Rytis Sakalauskas  
*2016: Rytis Sakalauskas  
*2017: Rytis Sakalauskas (8)
...
*2020: Gediminas Truskauskas 
|width=20|
|valign=top|
*2021: Kristupas Seikauskas
*2022: Gediminas Truskauskas (2)
*2023: Kristupas Seikauskas
*2024:
*2025: Kristupas Seikauskas (3)

## [[Países Baixos]]

## [[Nicheria]]

## [[Noruega]]

## [[Nueva Zelanda]]

## [[Polonia]]

## [[Portugal]]

## [[Reino Uniu]]

## [[Rusia]]

## [[Sudafrica]]

## [[Suecia]]

## [[Ucraína]]

## Referencias

## Vinclos externos
* GBRathletics.
Pelophylax

***Pelophylax*** ye un chenero d'anfibio anuro d'a familia Ranidae. Fue descrito por Leopold Fitzinger en 1843. *Pelophylax* abarca as ranas tipicas verdes acuaticas. En Aragón ye representato por *[[Pelophylax perezi]]* y a rana hibrida *Pelophylax* kl. *grafi*.

## Distribución
O suyo mapa de distribución abarca dende o norte d'Africa, Eritrea y Europa temperata dica Orient Meyo, Rusia  y Afganistán dica o sud de o extremo oriental ruso. De China a Corea, Chapón, Taiwán, Cambocha, Laos, Vietnam, oeste y norte de Tailandia, norte de Birmania y nord-este d'a India. Bi ha  poblacions anisolatas en o Alto Asir y en oasi en o este d'Arabia Saudita y Bahrein. Ye introducito en as Canarias.

### Sinonimia
* *Palmirana* Ritgen, 1828. *[[Nomen nudum]]*
* *Baliopygus* Schultze, 1891. Prenendo como especie tipo *Rana ridibunda* Pallas, 1771, fue descrito por Max Schultze, 48 anyadas dimpués de Fitzinger.

### Especies occidentals
* *[[Rana bedriagae|Pelophylax bedriagae]]* (Camerano, 1882).
* *[[Rana bergeri|Pelophylax bergeri]]* (Günther *in* Engelmann, Fritzsche, Günther, and Obst, 1986).
* *[[Pelophylax caralitanus]]* (Arikan, 1988).
* *[[Pelophylax cerigensis]]* (Beerli, Hotz, Tunner, Heppich, and Uzzell, 1994).
* *[[Pelophylax cretensis]]* (Beerli, Hotz, Tunner, Heppich, and Uzzell, 1994).
* *[[Pelophylax demarchii]]* (Scortecci, 1929).
* *[[Pelophylax epeiroticus]]* (Schneider, Sofianidou, and Kyriakopoulou-Sklavounou, 1984).
* *[[Pelophylax kurtmuelleri]]* (Gayda, 1940).
* *[[Pelophylax lessonae]]* (Camerano, 1882).
* *[[Pelophylax perezi]]* (López-Seoane, 1885).
* *[[Pelophylax ridibundus]]* (Pallas, 1771).
* *[[Pelophylax saharicus]]* (Boulenger in Hartert, 1913).
* *[[Pelophylax shqipericus]]* (Hotz, Uzzell, Günther, Tunner, and Heppich, 1987).
* *[[Pelophylax terentievi]]* (Mezhzherin, 1992).
### Especies orientals
* *[[Pelophylax chosenicus]]* (Okada, 1931).
* *[[Pelophylax fukienensis]]* (Pope, 1929).
* *[[Pelophylax hubeiensis]]* (Fei and Ye, 1982).
* *[[Pelophylax lateralis]]* (Boulenger, 1887).
* *[[Pelophylax nigromaculatus]]* (Hallowell, 1861).
* *[[Pelophylax plancyi]]* (Lataste, 1880).
* *[[Pelophylax porosus]]* (Cope, 1868).
* *[[Pelophylax tenggerensis]]* (Zhao, Macey, and Papenfuss, 1988).

### Taxa hibridos de ''Pelophylax''
* ''Pelophylax'' kl. ''esculentus'' – (*P. lessonae × P. ridibundus*)
* ''Pelophylax'' kl. ''grafi'' –  (*P. perezi × P. ridibundus*)
* ''Pelophylax'' kl. ''hispanicus'' – (*P. bergeri × P. ridibundus/P.* *esculentus*)

## Vinclos externos

*  ''Pelophylax'' (Tree of life).
*  ''Global Biodiversity Information Facility''.
*  ''Enciclopedia Virtual de los Vertebrados Españoles'' (CSIC).

## Referencias
100 metros lisos

:*Iste articlo ye sobre una preba d'atletismo en una distancia de 100 metros; ta atros usos, se veiga *'100 metros**''.



Os **100 metros lisos*' ye una cursa en a que s'han de fer cient metros, libres d'obstaclos, o mes rapido posible. Ye a preba mes significativa d'as [[cursas de velocidat]] y os campions olimpicos y mundials estan consideratos como l'home y a muller mes rapidos d'o planeta.

Ye incluida en o programa de prebas oficials d'os campionatos d'[[atletismo]] a l'aire libre, en indoor ye substituyida por os [[60 m lisos]], y a mas ye en o programa d'atletismo en os [[Chuegos Olimpicos]] dende os Chuegos de [[Chuegos Olimpicos de 1896|Atenas 1896]] en a categoría masculina y dende [[Chuegos Olimpicos de 1928|Amsterdam 1928]] en a femenina.

== Récords ==
Os [[récords mundials d'atletismo|récords mundials]] son, en a categoría masculina d'[[Usain Bolt]] con una marca de 9,58&nbsp;s, y en a categoría femenina de [[Florence Griffith Joyner]] con una marca de 10,49&nbsp;s. Os [[Récords d'Aragón d'atletismo|récords d'Aragón]] de 100 m lisos son en a categoría masculina de [[Carlos Berlanga]] con una marca de 10"29 s y en a categoría femenina [[Raquel Fraguas]] con 11"73 segundos.

=== Récords d'aria ===

:*Actualizau o 31 d'agosto de 2024''  

## Campions olimpicos

## Se veiga tamién
* Campions estatals masculins d'os 100 metros lisos.
* Progresión d'o récord mundial masculín de 100 metros lisos.

## Vinclos externos
* Lista d'as millors marcas masculinas de toz os tiempos en pachina web d'a IAAF.
* Lista d'as millors marcas femeninas de toz os tiempos en pachina web d'a IAAF.

## Referencias
Sabado Santo

O **Sabado Santo** (dito dica o Concilio Vaticano II *Sabado de Gloria*) ye o tercer día d'o Triduo Pascual, que remata con as segundas Vespras d'o Domingo de Resurrección rematando asinas ta os cristianos a Semana Santa. Dimpués de remerar o día anterior a muerte de Cristo en a Cruz, s'aspera a l'inte d'a Resurrección. Ye a conmemoración de Chesús en o sepulcre y o suya baixata a os Infiernos. Una vegada s'ha feito de nueiz, se fa a prencipal celebración cristiana de l'anyo: a Vichilia Pascual.

## Celebracions en Aragón
En a Zaragoza se fan tres procesions: a procesión d'a Soledat organizata por a cofadría d'a Dolorosa, a procesión de Sabado Santo organizata por as Esclavas de María y a Vichilla Pascual que organiza a cofadría de Cristo Resucitado.

O Sabado Santo de tardis ye cuan s'aturan os tambors en o Baixo Aragón dimpués d'a *"Rompida de la Hora"* d'o Viernes Santo.

## Notas
Viernes de Dolors

O **Viernes de Dolors** u **Viernes de Pasión**, ye o viernes anterior a o Dominche de Ramos, comprendido adintro d'a zaguera semana d'a Cuaresma, conoixita por a Ilesia como Semana de Pasión. En bellas rechions ye considerato como l'inicio d'a Semana Santa, en prencipiar-se en iste as procesions.

Os catolicos manifiestan o suyo fervor relichioso en a celebración d'as Dolors de Nuestra Sinyora, incluyindo por eixemplo en a liturchia d'a Misa a secuencia d'o *[[Stabat Mater]]*.

## Notas
Sabado de Pasión

O **Sabado de Pasión** ye a viespra d'o Dominche de Ramos, día en que prencipia a Semana Santa.

## Celebracions en Aragón

O Sabado de Pasión se fa o pregón que inaugura oficialment a Semana Santa en Zaragoza.

## Notas
Numero gramatical en castellano

O **numero gramatical en castellano** presenta una gran simplicidat con respecto a lo que esdevién en atras luengas romances. En a luenga castellana, o plural en cheneral se forma anyadindo una *-s* cuan a palabra termina en vocal, y *-es* cuan esta termina en consonant. A terminación *-es* viene d'as formas orichinals latinas, porque en o castellano antigo totas as palabras remataban en vocal, pero dimpués a *e* final se perdió cuan ista yera dimpués d'as consonants *-l-*, *-d-*, *-n-*, *-r-* y *-c-*.

O castellano ye una d'as pocas luengas romances occidentals que conservoron a terminación etimolochica d'o plural acusativo d'o latín. Eixemplos:
**casa*, *casas* (< lat. CASA(M), CASAS)
**canción* (< *cancione), *canciones* (< lat. CANTIONE(M), CANTIONES)
**ley* (< *leye), *leyes* (< lat. LEGE(M), LEGES)
**mes* (< *mese), *meses* (< lat. MENSE(M), MENSES)

Cuan a palabra termina en *-z* (que viene de l'antiga terminación **-ce*, que marcaba o mesmo son que a *-z)*, o plural ye *-ces*:
**faz* (< face), *faces* (< lat. FACE(M), FACES)
**voz* (< *voce), *voces* (< lat. VOCE(M), VOCES)

Fueras d'os casos:

*Cuan a palabra termina en *-s* y ye acentuada en a penultima silaba, no varía en plural:
***(el) paraguas, (los) paraguas*
***(el) virus, (los) virus*
*T'as palabras foranas, independientement d'a suya terminación, a mayoría d'as vegadas s'anyade *-s*:
***iceberg*, *icebergs*
*As palabras que terminan en *-í* e *-ú* tonicas, en a norma culta forman o suyo plural con *-es*, encara que en a fabla popular muitas vegadas con *-s*, fueras d'os adchectibos derivaus de nombres de países:
***bisturí*, *bisturíes* (culto), *bisturís* (popular)
***tabú*, *tabúes* (culto), *tabús* (popular)
***iraquí*, *iraquíes* (incorrecto: **iraquís)*
***iraní*, *iraníes* (incorrecto: **iranís)*

L'acento orichinal d'as palabras se conserva tamién en a suya forma plural, por ixo s'ha de marcar u deixar a tilla seguntes as normas d'acentuación:
**volumen*, *volúmenes* (< lat. VOLÚMEN, VOLÚMINES)
**canción*, *canciones* (< lat. CANTIÓNE(M), CANTIÓNES)

Fueras de tres casos, on que l'acento cambia o suyo lugar, a causa de que estas son palabras cultas procedents d'o nominativo latín (y no de l'acusativo que ye o normal en as luengas romances), conservando l'acento orichinal d'o nominativo:
**carácter* /karákter/, *caracteres* /karaktéres/
**régimen*, *regímenes* (< lat. RÉGIMEN, REGÍMINES)
**espécimen*, *especímenes* (< lat. SPÉCIMEN, SPECÍMINES)